cyanic-selkie/wikianc huggingface dataset:
1989 (Taylor Swiftin albumi)
Singlet
Albumin neljäs virallinen single on remix kappaleesta ”Bad Blood”. Uudella versiolla esiintyy Swiftin kanssa rap-artisti Kendrick Lamar. Kappale nousi Billboardin listalla ykköseksi. Kappaleen musiikkivideo sai paljon huomiota, koska siinä esiintyy Swiftin ja Lamarin lisäksi useita muita julkisuuden henkilöitä kuten Cara Delevingne, Ellie Goulding, Mariska Hargitay, Cindy Crawford ja Selena Gomez. Videota katsottiin YouTubessa ensimmäisen vuorokauden aikana 20,1 miljoonaa kertaa, mikä on enemmän kuin millään videolla aikaisemmin.
Viidentenä singlenä julkaistiin balladi ”Wildest Dreams”. Wildest Dreams nousi Billboardin listalla sijalle 5. Kappaleen musiikkivideo kuvaa kahden näyttelijän välistä romanssia elokuvan kuvauksissa ja sijoittuu 1950-luvun Afrikkaan. Videon tuotto menee luonnonsuojeluun Afrikassa. Videota kritisoitiin romantisoidusta ja kolonialistisesta asenteesta Afrikkaan, koska siinä ei esiinny paljoa mustia ihmisiä. Ohjaaja Joseph Kahn sanoi, että video ei kerro kolonialismista vaan romanssista ja pyrkii antamaan historiallisesti oikean kuvan elokuvanteosta 1950-luvulla.
Albumin kuudes virallinen single on ”Out of the Woods”. Kappaleen musiikkivideo julkaistiin 31. joulukuuta 2015.
Seitsemäntenä singlenä julkaistaan albumin Deluxe-versiolla esiintynyt kappale ”New Romantics”.
Levymyynti
1989 myi julkaisuviikollaan yli 1,2 miljoonaa kappaletta Yhdysvalloissa ja nousi Billboard 200 -listan kärkeen. Joulukuuhun 2014 mennessä albumi oli myynyt Yhdysvalloissa 3,4 miljoonaa kappaletta ja oli vuoden toiseksi eniten myynyt albumi Frozen-elokuvan soundtrackin jälkeen. Vuoden viimeisellä listaviikolla 1989 myi 326 000 kappaletta, ja ohitti Frozen-elokuvan soundtrackin vuoden myydyimpänä albumina. Yhdeksän viikon aikana albumi oli myynyt yhteensä 3,66 miljoonaa kappaletta. Elokuuhun 2015 mennessä albumi oli myynyt Yhdysvalloissa 5,3 miljoonaa kappaletta.
Arvostelut
1989 on saanut kriitikoilta pääosin positiivisia arvosteluja. Eri lehtien arvosteluja keräävällä Metacritic sivustolla albumilla on keskiarvona luokitus 76/100. Billboard- ja Cosmopolitan-lehdissä albumi valittiin vuoden parhaaksi albumiksi. Guardian-lehdessä albumi sai 4 tähteä. Albumin sanottiin erottuvan popin valtavirrasta etenkin keksiäillä lyriikoilla. Sitä verrattiin Jane Wiedlinin 1980-luvun tuotantoon. Los Angeles Timesin arviossa Swiftin lyriikoita ja musiikkityyliä puolestaan kritisoitiin vähemmän omaperäisiksi kuin hänen aiemmilla albumeillaan. Albumia on verrattu Lorden ja Lana Del Reyn tuotantoon.
1989 (Taylor’s Version)
Uudelleen levytetty versio albumista, nimeltään 1989 (Taylor’s Version) julkaistaan 27. lokakuuta 2023. Albumilla on mukana uudet versiot kaikista kappaleista ja viisi aiemmin julkaisematonta kappaletta, jotka jäivät pois alkuperäiseltä albumilta. Swift levyttää kuusi ensimmäistä albumiaan uudelleen albumien omistajuuteen ja oikeuksiin liittyvän kiistan takia.
Agasias (Dositheoksen poika)
Agasias oli Dositheoksen poika ja kotoisin Efesoksesta. Hänen ainoa tunnettu teoksensa on Borghesen miekkailija eli Borghesen gladiaattori. Se on tehty jonkun Lysippoksen piiriin kuuluneen kuvanveistäjän teoksen mukaan. Veistos löytyi 1600-luvulla antiikin Antiumista eli nykyisestä Anziosta Italiasta ja sai nimensä Villa Borghesesta, jonka kokoelmissa se ensin oli. Vuodesta 1806 veistos on ollut esillä Louvressa.
Aiheesta muualla
Borghese Gladiator
Kannuksen Ura
Kannuksen Ura on vuonna 1968 perustettu kannuslainen urheiluseura jolla on toimintaa hiihdossa, suunnistuksessa, yleisurheilussa, pesäpallossa, jalkapallossa, kendossa, salibandyssa ja jääkiekossa. Pesäpallossa Uran naiset pelasivat pääsarjassa kaudella 1976.
Historiaa
Kannuksen Uran perustaminen
Kannuksessa toimivat urheiluseurat Kannuksen Urheilijat ja Kannuksen Pilke käynnistivät vuoden 1967 lopulla yhtymisneuvottelut molempien todetessa voimien yhdistämisen järkeväksi ja realistiseksi vaihtoehdoksi. Kannuksen Urheilijoiden johtokunnan kokouksessa 6.11.1967 valittiin Jorma Pouttu, Martti Eskola ja Jussi Luhala neuvottelemaan Pilkkeen kanssa yhdistymisestä.
Kannuksen Urheilijoiden johtokunnan seuraavassa kokouksessa kuukautta myöhemmin todettiin jäsenistön yleisen mielipiteen puoltavan yhdistymistä ja johtokunnassa oltiin varsin pitkälle samaa mieltä. Seuran yleinen kokous teki 28.1.1968 yksimielisen päätöksen, jonka mukaan edellä mainitut vanhat seurat lakkautetaan ja tilalle perustetaan uusi. Kun Pilke tahollaan päätyi samaan, olivat käytännön toimet valmiit aloitettavaksi jo talvella ja keväällä 1968.
Kannuksen Urheilijoiden kahdessa viimeisessä kokouksessa 3. ja 21. toukokuuta 1968 todettiin Urheilijoiden ja Pilkkeen lopettaneen toimintansa ja niiden ohjelmaan kuuluneen kilpailu- ja muun urheilutoiminnan siirtyneen kokonaan uuden seuran Kannuksen Uran hoidettavaksi. Puheenjohtajat Kalevi Lahdenperä 	1968-1970 Veikko Rautiola 	1971-1972 Heikki Koivisto 	1973-1974 Taisto Patama 		1975-1977 Erkki Mäkelä 		1978-1980 Pekka Huovinen 		1981-1984 Matti Riippa 		1985 Erkki Koivisto 		1985-1986 Pekka Huovinen 		1987-1990 Seppo Kirmanen 		1991-1996 Jouko Levänen 		1997-2000 Risto Posio 		2001-2002 Marko Niemonen 		2003-2006 Juha Arkkukangas 	2007-2012 Toni Kattilakoski 	2012 Juha Lundström 2013-
Jalkapallojaosto
Kannuksen Uran jalkapallon edustusjoukkue pelasi kaudella 2013 Vitosessa. Kaudella 1976 Uran jalkapallojoukkue selviytyi ainoana Piirisarjan joukkueena Suomen Cupin varsinaiseen kilpailuun, jossa se selviytyi aina 3. kierrokselle saakka (16 joukkoon).
Pesäpallo
Uralla on useita juniorijoukkueita. Miesten puolella edustusjoukkue pelaa Ykköspesistä ja kakkosjoukkue Suomensarjaa. Vuonna 2010 Uran C-pojat olivat Oulun nuorisoleirillä SM 5. Vuonna 2012 Uran B-pojat voittivat SM-hopeaa, joka oli seuran ensimmäinen SM-tason mitali. Kauden 2018 päätteeksi Kannuksen Uran miehet nousivat ensi kertaa Ykköspesikseen. Ratkaisevassa nousukarsintapelissä Ura voitti Loimaan Palloilijat. Uran naiset pelasivat pääsarjassa kaudella 1976. Myös naisten Itä–Länsi-ottelu pelattiin kyseisellä kaudella Kannuksessa.
Salibandyjaosto
Seuralla on salibandyssa joukkue IV-divisioonassa kaudella 2011-2012. Seurasta on noussut monia kovanluokan tekijämiehiä, joista tunnetuimpia ovat pelaajat Petri Widgren, Tuomas Karppinen, Petri Pollarinen, Jukka-Pekka Pelto-Arvo ja Marko Lamu sekä valmentaja Miika Lamu. Vuosituhannen alussa seuran pelaajakaarti oli varsin ylivoimainen junioritasolla ja Uran B-juniorit sijoittuivatkin parhaimmillaan neljänsiksi SM-tasolla. Nykyäänkin Uralla on ollut tärkeä osa pelaajien kasvattajana ja uusia lupaavia pelaajia onkin alkanut nousta esiin, joista lähes varmuudella voi suurimman osan sanoa pelaavan vielä korkealla.
Exeter
Exeter on noin asukkaan katedraalikaupunki (city) ja hallintopiiri Lounais-Englannissa. Se sijaitsee Exejoen estuaarin alkupäässä, noin 16 kilometrin päässä Englannin kanaalista. Exeter on Devonin kreivikunnan pääkaupunki ja Plymouthin ohella toinen Devonin kahdesta suuresta kaupungista.
Maantiede
Exeter sijaitsee Exejoen varrella. Exeterin kanava ohittaa jokeen rakennetut padot. Kanava rakennettiin 1566 ja sen ansiosta Exeterin satamaan pääsi aluksi proomuilla, myöhemmin jopa valtamerikelpoisilla aluksilla. Puutavaran ja polttoaineen kuljetus kanavalla loppui 1960-luvulla, ja vuonna 1975 rakennettu moottoritien silta rajoittaa alusten korkeuden kymmeneen metriin.
Satama-alueesta on kehittynyt virkistysalue, kun vanhoja makasiinejä on muutettu ravintoloiksi ja pikkukaupoiksi. Siellä järjestetään myös musiikkiesityksiä ja muita tapahtumia.
Exeter on kehittynyt itä-länsisuuntaiselle harjanteelle, joka johtaa Exejoelle. Harjanteen suuntaiset Sidwell Street, High Street ja Fore Street muodostavat kaupungin noin 1,5 kilometriä pitkän pääkadun.
Exeterissä on kaksitoista varsinaista puistoa. Niiden lisäksi Exeterin rajojen sisällä on satoja hehtaareita maaseutua. Siitä on rajattu laaksopuistoiksi (valley parks) kutsuttuja alueita, joiden poikki kulkee kävelyreittejä, ja joissa kaupunkilaiset voivat tutustua luontoon.
Ilmasto
Lämpimimpiä kuukausia ovat heinäkuu ja elokuu, jolloin keskimääräinen ylin lämpötila on noin 21,5 astetta. Viileintä on joulukuusta helmikuuhun, keskimääräinen alin noin +2,5 astetta.
Koska Exeter ei ole meren rannalla, siellä voi olla tyynellä säällä varsin kylmää. Tammikuussa 1958 mitattiin ennätykselliset -15 astetta. Sijainti korkeampien maastonkohtien suojanpuolella tekee vuosittaisesta sademäärästä varsin kohtuullisen, noin 800 mm.
Historia
Exejoen rannoilla on ollut asutusta jo ennen kuin roomalaiset 50 jaa. perustivat Isca Dumnoniorumin ja rakensivat muurin suojaamaan asutusta. Merkittäviä osia roomalaisten rakentamasta muurista on säilynyt tähän päivään, vaikka Alfred Suuri uudistikin muuria puolustaakseen kaupunkia viikinkien hyökkäyksiltä 876. Muuri ei auttanut vaan tanskalaiset valtasivat kaupungin 876, mutta Alfred valtasi kaupungin takaisin seuraavana vuonna. Tanskalaiset piirittivät kaupunkia myös 894.
thumb|left|Exeterin katedraali Exeterissä oli luostari jo 670-luvulla. Piispanistuin siirrettiin sinne vuonna 1050.
Vuonna 1067 kaupunki nousi kapinaan Vilhelm Valloittajaa vastaan.
Nykyinen katedraalirakennus valmistui vuoden 1342 vaiheilla.
Teollinen vallankumous Exeterissä merkitsi maataloustuotteiden jalostamista vesivoiman avulla. Kun höyrykone syrjäytti vesivoiman voimanlähteenä, Exeter oli liian kaukana hiilikentiltä ja sen merkitys alkoi hiipua. Niinpä se säilyi 1800-luvun uudistuksilta, jotka muokkasivat monien eurooppalaisten kaupunkien kaupunkikuvaa. Toiselta maailmansodalta Exeter ei kuitenkaan säästynyt, vaan saksalaisten ilmapommitukset tuhosivat monia historiallisia rakennuksia kaupungin keskustasta.
Talous
Exeterin työssäkäyntialueella asuu yli 470 000 henkeä. Noin 35 000 henkeä kulkee päivittäin kaupungissa töissä sen ulkopuolelta.
Kalatalousneuvos
Kalatalousneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Exeter
Talous
Suurimpia työllistäjiä ovat Devonin ja Cornwallin poliisi, Devonin kreivikuntahallinto, EDF Energy, Flybe, Britannian ilmatieteenlaitos, Terveysvirasto ja Exeterin yliopisto.
Kalatalousneuvos
Arvonimi myönnettiin ensimmäisen kerran vuonna 1985.
Exeter
Liikenne
thumb|[[Exeterin kansainvälinen lentoasema.]] thumb|Exeterin St. Davidsin rautatieasema. Exeterin lentoasemaa käyttää vuosittain lähes miljoona matkustajaa. Se on perustettu jo vuonna 1937. Sieltä on sekä kotimaan- että ulkomaanlentoja.
Exeteristä Lontooseen pääsee kahta eri rautatietä pitkin, joista toinen menee Paddingtoniin, toinen Waterloon asemalle. Lontooseen pääsee myös moottoriteitä M4 ja M5. Matka Lontooseen kestää linja-autolla 4–5 tuntia, junalla 3–4 tuntia.
Koulutus, kulttuuri, urheilu
Exeterin yliopisto on perustettu vuonna 1955. Exeterin rugbyjoukkue Exeter Chiefs on pelannut ensimmäisen ottelunsa vuonna 1873. Rugby World Cup 2015 pelattiin Exeterissä.
TUL Cup 1954
Työväen Urheiluliiton jalkapallomestaruuskilpailuihin 1954 ilmoittautui 7 joukkuetta. Mestaruuden voitti Turun Pyrkivä. Osanotto-oikeus oli Mestaruus- ja Suomensarjan joukkueilla.
Pudotuspelit
Mestarijoukkue: Erik Roos, Jukka Paatelo, Reino Koskinen, Reino Suojanen, Jukka Leino, Pentti Mäkinen, Aulis Lähtinen, Kalevi Rantanen, Rainer Forss, Keijo Airola ja Veikko Paven.
Koivuseitikki
Koivuseitikki (Cortinarius anomalus) on harmaanruskea tai violetinsävyinen seitikkilaji. Heltat ovat aluksi violetit ja muuttuvat sienen vanhetessa ruosteenruskeiksi. Jalka on latvasta violetti, alempaa vaalea, ja siinä on rengas. Sieni kasvaa havumetsissä yleisenä koko Suomessa.
It Won’t Be Long
It Won’t Be Long on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. Se on albumin ensimmäinen kappale. Kappaleen kirjoitti pääasiassa John Lennon, Paul McCartneyn avustuksella.
Kokoonpano
Lähde:
Kristillisdemokraattinen eduskuntaryhmä
Kristillisdemokraattinen eduskuntaryhmä (kd) on Suomen Kristillisdemokraattien kansanedustajien muodostama yhteistyöelin eduskunnassa. Kaudella 2023–2027 ryhmään kuuluu viisi edustajaa Laukkasen tiputtua. Eduskuntaryhmän puheenjohtajana toimii Peter Östman ja varapuheenjohtajina Päivi Räsänen ja Sari Tanus.
Korkeasaari (täsmennyssivu)
Korkeasaari voi tarkoittaa muiden muassa seuraavia:
Peter Reynolds
Peter Reynolds on seuraavien henkilöiden nimi:
Afrikantaateli
Afrikantaateli (Phoenix reclinata) on taateleihin kuuluva palmupuu. Se kasvaa usein monirunkoisena ja pensasmaisena ja on 7,6–15 metriä korkea. Sitä tavataan jokien varsilla ja soilla lähes koko Afrikassa.
Kuvaus
Afrikantaateli muodostaa usein tiheän pensasmaisen kasvuston, josta kasvaa useampia runkoja. Puu kasvaa yleensä 7,6–15 metriä korkeaksi. Ruskeat rungot yleensä kaareutuvat poispäin kasvuston keskustasta. Afrikantaatelin ulkonäkö voi olla kuitenkin vaihteleva. Jotkin yksilöt ovat esimerkiksi vain yksirunkoisia. Rungon kruununa on väritykseltään tummanvihreästä keltavihreään olevia liuskoihin jakautuneita lehtiä. Lehdet ovat 2,4–4,5 metriä pitkiä ja noin 0,9 metriä leveitä ja kaareutuvat maata kohti.
Afrikantaateli on kaksikotinen kasvi. Heteet tuottavat runsaasti siitepölyä, ja oranssin ruskeat hedelmät kypsyvät myöhemmin. Ovaalinmuotoiset hedelmät ovat pienemmät kuin välimerentaatelin.
Levinneisyys ja elinympäristö
Afrikantaatelia kasvaa luonnollisesti lähes koko Afrikassa Etelä-Afrikasta Egyptiin. Sen luonnollisiin elinympäristöihin kuuluvat jokien rannat ja suot, mutta sitä kasvaa satunnaisesti myös ruohikoilla, joissa pohjavesi on tarpeeksi korkealla.
Jared Taylor
thumb|right|Jared Taylor 2008. Samuel Jared Taylor (s. 1951) on yhdysvaltalainen aktivisti, toimittaja ja esseisti, jonka edustamaa ideologiaa on vaihtelevasti kuvattu valkoiseksi ylivallaksi , valkoiseksi separatismiksi , valkoiseksi identitarismiksi, valkoiseksi nationalismiksi ja alt-rightiksi. Hän perusti vuonna 1990 New Century Foundationin, joka tunnetaan parhaiten American Renaissance -lehdestään. Taylor on lehden päätoimittaja ja kustantaja.
Taylor on yhdistänyt konservatiivisia ajatuksia perheestä ja yhteisöstä klassisen liberalismin ja libertarismin näkökulmiin kokoontumisvapaudesta sekä omistusoikeudesta ja taloudellisesta vapaudesta. Samanaikaisesti hän on vastustanut monikulttuurisuutta ja kansakuntien sisäistä etnistä monimuotoisuutta. Southern Poverty Law Centerin mukaan Taylor ei ole antisemitisti, vaikka on päästänyt uusnatseja ja holokaustin kiistäjiä tapahtumiinsa, kuten kahden vuoden välein järjestettäviin American Renaissance -konferensseihin. Välillä hän kuitenkin kielsi "juutalaiskysymyksen" käsittelyn tilaisuuksissa. Taylor on päästänyt myös juutalaisia tapahtumiin ja kertoi vuonna 2003 haastattelija Phil Donahuelle mieltävänsä juutalaiset valkoisiksi. Hän on myös kertonut olevansa taipuvainen pitämään Euroopan juutalaisia osana edustamaansa liikehdintää. Tämä Taylorin asenne on aiheuttanut ristiriitoja hänen ja muiden toimijoiden välillä.
Taylor oli pääpuhujana kevään 2018 Awakening-konferenssissa Suomessa. Keväällä 2019 hän oli vaihtamassa lentoa Sveitsissä suunnatakseen Suomeen toiseen Awakening-konferenssiin, mutta Sveitsin poliisi kertoi hänelle, että Puolan viranomaisten pyynnöstä hänen matkustamisoikeutensa Schengen-alueella oli evätty vuoteen 2021 saakka, koska hänen katsottiin lietsoneen vihaa.
The Incredible Flow of Life Show
The Incredible Flow of Life Show on suomalaisen rock-yhtye Moses Hazyn ensimmäinen pitkäsoitto. Se julkaistiin kesällä 2006. Levyn on äänittänyt ja miksannut Antti Tuomivaara LLAI-studiossa ja TootsTheBoogie-studiossa. Masteroinut Svante Forsbäck Chartmakers-studiossa.
Albumin kansikuvan piirsi Ristomatti Myllylahti. Albumin kannet väritti, suunnitteli ja toteutti Tuomas M. Mäkelä.
Taxi (gibraltarilainen yhtye)
Taxi on gibraltarilainen pop-rock-yhtye. Sen perustivat vuonna 2005 hajonneen Melon Diesel -yhtyeen jäsenet Dylan Ferro, Daniel Fa ja Danuel Bugeja. Yhtenä syynä Melon Dieselin hajoamiseen oli kiista siitä, pitäisikö laulujen sanoitukset tehdä englanniksi vai espanjaksi. Taxi valitsi espanjan kielen. Se on pysynyt muodollisesti alkuperäisjäsenten muodostamana triona, vaikka sitä ovat täydentäneet basisti ja rumpali, aluksi Cristian Cortes ja Tristan Tonna, myöhemmin veljekset Matt ja Gregg Bissonnette ja levyltä Mirando Atras alkaen Marcelo Fuentes ja Vicente Climent.
Taxi oli latinalaisen rockin Grammy-palkintoehdokkaana vuonna 2010.
Islamilainen taide
Islamilainen taide on islamilaisen kulttuurialueen taidetta, joka on saanut vaikutteita muslimien historiallisesta kulttuuriyhteydestä ja islamin muovaamasta taidekäsityksestä. Islamin kulttuuripiiriin kuuluvat Etu-Aasia, Pohjois-Afrikka, Somalia, Pakistan, Indonesia, osia Balkanista sekä entisen Neuvostoliiton alueet Keski-Aasiassa. Koska islamilaisen maailman taide on aina ollut voimakkaasti sidoksissa uskontoon, se on ilmaisultaan monin osin yhtenäistä koko islamilaisessa maailmassa.
Islamin kuvataiteen erityispiirteitä
pienoiskuva|Muhammed saarnaa [[Islamin profeetat|islamin profeetoille Abrahamille, Moosekselle ja Jeesukselle persialaisessa käsikirjoituksessa. Kuvakielto, edes Muhammedia koskeva, ei ole ollut islamissa ehdoton.]]
Islam suhtautuu periaatteessa kielteisesti elävien olentojen kuvaamiseen, joten esittävät kuvat puuttuvat islamilaisesta taiteesta lähes kokonaan. Kuvakieltoa ei löydy Koraanista (kulttipatsaitten kieltoa lukuun ottamatta), mutta 800-luvulla kirjatuissa haditheissa asia tulee selväksi. Hadithien katsotaan kertovan, mitä profeetta Muhammed 200 vuotta aikaisemmin oli sanonut taiteesta. Siitä on esimerkkinä al-Bukharin hadith: "'Abu Talha kertoi Profeetan sanoneen: Enkelit eivät astu taloon, jossa on joko kuva tai koira.'"Keskiajalla koottu shafi'i -koulukunnan šariakäsikirja Umdat al-Salik toteaa, että kuvakielto on äärimmäisen ehdoton. Kuvantekijä joutuu helvettiin, jossa häntä kidutetaan jokaisesta tekemästään kuvasta.
Kuvakieltoon suhtauduttiin vapaamielisemmin Persiassa sekä turkkilais-mongolilaisen islamin piirissä, kuten Osmanien valtakunnassa ja Intiassa, joissa tehtiin persialaisten esikuvien mukaista esittävää miniatyyritaidetta 1300-luvulta aina 1800-luvulle asti. Myös Muhammedia kuvattiin, mutta usein niin, että hänen kasvonsa oli peitetty hunnulla.
Erityisesti arabimaailmassa kuvakielto on ehdoton ja kuvantekijä syyllistyy kuvainpalvontaan eli idolatriaan, mikä rikkoo Jumalalle kuuluvaa kunniaa. Niinpä islamilaisessa taiteessa turvaudutaan muihin keinoihin taiteellisen ilmaisun välineenä. Pyhässä taiteessa koristeluntarve on löytänyt kaksi tietä: ornamentiikan ja kalligrafian. Ornamentiika ssa koristeaiheista tärkeimpiä on arabeski, joka on tyylitellyistä kasvikuvioista ja geometrisista muodoista sommiteltu ornamentti. Siihen lisätään usein vielä liljoja, ruusuja tai tyyliteltyjä ruusukkeita, granaattiomenoiden kuvia, pinjan käpyjä tai muita kasviaiheita. Toinen suosittu taiteen muoto on kalligrafia eli korutekstaus.
Islamilaisen kuvataiteen suosima aihe on ympyrä, joka symboloi Jumalaa. Se on usein mukana kuvioiden abstraktina perustana. Ympyrä jaetaan kuuteen tai kahdeksaan osaan, ja niin saadaan tähtikuvio. Geometrisista peruskuvioista kolmiosta ja ympyrästä saadaan viivoja jatkamalla ja väriä lisäämällä toistuvia muotoja. Islamilainen koristeaiheiden käyttö näkyy varsinkin uskonnollisessa arkkitehtuurissa, missä mosaiikit ovat yleinen koristelutekniikka. thumb|[[Nizami, persialainen, 1539–1943.]]
Islamilainen arkkitehtuuri
thumb|left|Taj Mahal. Arabien julkiset rakennushankkeet 600-luvulla syntyneessä jättivaltakunnassa rajoittuivat pääasiassa pyhäkköjen tekoon. Arabit eivät rakentaneet kylpylöitä, teattereita, siltoja, vesijohtoja tai areenoita, kuten roomalaiset olivat tehneet. Jerusalemin Kalliomoskeija (691) ja Damaskoksen Umaijadimoskeija (706) olivat arabikalifaatin ensimmäiset kunnianhimoiset pyhäkkörakennukset. Ne edustivat roomalaista arkkitehtuuria, vaikka Kalliomoskeijassa oli myös zarathustralaisen tulitemppelin piirteitä. Suomalaisesta nimestään huolimatta Kalliomoskeijaa ei rakennettu moskeijaksi. Siitä puuttuu sekä rukoustila että rukoussuuntaa osoittava qibla. Minareetti ilmestyy arabipyhäkköihin 800-luvulla, jolloin myös arabipyhäkköjen identiteetti islamilaisina moskeijoina vakiintui.
Mamelukkien ajan (1258–1517) moskeijat muuttuivat korostetun sirorakenteisiksi ja koristeellisiksi. Tältä ajalta on esimerkiksi sulttaani Hasanin mausoleumi Kairossa. Vuodesta 1300 lähtien osmanien aikana Konstantinopolin valloituksen jälkeen vuonna 1453 alkoi kehittyä uusi kupolin hallitsema moskeijamuoto, jonka esikuvana oli Hagia Sofia -kirkko.
Intiassa ja Afganistanissa paikallinen perinne muokkasi islamilaista taidetta. Molemmissa maissa rakennustaide oli hyvin loisteliasta ja kasviaiheisia ornamentteja käytettiin runsaasti rakennusten koristelemiseen. Intiassa Delhissä ja Lahoressa loistelias ja kallisarvoisten materiaalien käyttö oli ominaista mogulityylisille rakennuksille kuten esimerkiksi Agran Taj Mahal.
Islamilaisessa rakennustaiteessa vallitsee yleensä jokin tietty koristelutapa. Se voi olla mosaiikki, esimerkiksi Damaskoksen Umaijadimoskeijan mosaiikki tai stukko, kuten Kairon Ibn Tulun -moskeijassa. Stukkokuvioissa käytetään muun muassa kipsiä, kalkkia ja hiekkaa, josta kuviot muotoillaan. Myös puuhun ja kiveen voidaan kaivertaa stukkoreliefejä. Koristelutapa voi myös olla värillinen kivi ja kaakeli kuten Tunisian Kairouanin suuressa moskeijassa.
Jonathan M. Bloom on korostanut Mekkaan suuntautuneen pyhiinvaelluksen merkitystä arkkitehtonisten ideoiden välittäjänä koko muslimimaailmaan silloin, kun se oli jo hajonnut useiksi erillisiksi valtakunniksi.
La Massana
thumb|150px|La Massanan sijainti Andorrassa. thumb|150px|La Massanan vaakuna. thumb|150px|Maisema La Massanasta. La Massana on kunta ja kylä Andorrassa, 6 kilometriä Andorra la Vellan pohjoispuolella. Siihen kuuluvat La Massanan, L'Aldosan, Escàsin, Sisponyn, Anyósin, Palin, Xixerellan, Ertsin, Puiol del Piun ja Mas de Ribafetan kylät. La Massanan kylä sijaitsee 1 232 metrin korkeudessa. Kunnan pinta-ala on 61 neliökilometriä ja asukasluku oli arviolta 9 628 vuonna 2017.
Islamilainen taide
Tekstiilit ja matot
thumb|Maton kuviointia. Koska moskeijoiden lattiat on peitetty rukousmatoilla, tuli matonkudonta tärkeäksi myös elinkeinona. Rukousmatoilla on moskeijoissa myös suuri uskonnollinen merkitys.
La Massana
Ilmasto
La Massanan kylässä on Köppenin ilmastoluokituksen mukaan lauhkea meri-ilmasto. Vuoden keskilämpötila on noin 8 °C ja keskimääräinen sademäärä 1 000 millimetriä. Heinäkuu on lämpimin kuukausi. Silloin vuorokauden keskilämpötila on noin 17 °C. Viilein kuukausi on tammikuu, jolloin keskilämpötila on noin 1 °C. Sateisin kuukausi on toukokuu, jolloin sataa keskimäärin noin 110 millimetriä. Tammikuu puolestaan on kuivin kuukausi. Silloin keskimääräinen sadanta on 62 millimetriä.
Politiikka
La Massanan kunnassa toimii oma paikallishallinto (Comú), jolla on suhteellisen laajat valtaoikeudet luonnonvarojen käytöstä päättämisestä aluesuunnitteluun ja julkisten palveluiden järjestämiseen. Hallinnon jäsenet valitaan neljän vuoden välein vaaleilla, ja eniten ääniä saanut puolue saa puolet paikoista. Loput paikat jaetaan saatujen äänien mukaan eniten ääniä saanut puolue mukaan lukien. Suurimmalla puolueella on näin ollen aina enemmistö hallinnossa.
Islamilainen taide
Kirjamaalaus, miniatyyrit ja kalligrafia
thumb|left|Sivu noin vuodelta 1425 peräisin olevasta [[Majma' al-tawarikh'ista|Majma' al-tawarikhista.]]
Persia oli myös islamilaisen kirjamaalauksen kärkimaita. Tämä islamin taiteen muoto saavutti huippunsa 1300–1400-luvulla. . Intiassa islamilainen miniatyyrimaalaus kukoisti hindulaisen miniatyyrimaalauksen ohella 1500–1700-luvuilla. Muotokuvilla oli huomattava osuus.
Ornamentiikan muodoista arabialainen kalligrafia on islamilaisin. Tyypillisiä ovat myös kalligrammit, kuvan muotoon tehdyt kirjoitukset.
Kuvasymbolit
Joskus kuva-aihe on helppo tunnistaa. Se voi olla Fatiman käsi, profeetta Muhammedin tyttären pystyssä oleva käsi, joka suojaa pahalta, Kaaba, Islamin keskus, Medinan moskeija eli Muhammedin hautapaikka, myyttinen ratsu Buraq, jolla Muhammedin kerrotaan lentäneen taivaaseen, tai vaikkapa profeetan sandaali, jonka uskotaan parantavan. Viiniköynnös on myös hyvin yleinen kuvio, sekä palmu tai lehtikiehkura, jotka kaikki ovat elämän symboleja. Kruunu, jalokivi ja maljakko ovat vallan merkkejä. Turkoosi väri samoin kuin kukko suojaa pahalta, samoin silmä, käsi tai viisi pistettä.
Kaakelit
Turkin Anatoliassa kehitettiin tiilimosaiikkitekniikka 1200-luvulla, mistä se levisi muun muassa Iraniin. Lasitettu tiili on islamin taiteessa ollut käytössä rakennusten koristelussa abbasididynastian ajoista saakka (750–1258). Iranissa tiilikoristelu on kehittynyt hyvin hienoksi tekniikaksi.
Islamilainen kirjallisuus
thumb|[[Maxfield Parrishin kuvitusta Ali Babaan, Cassim luolassa, 1909.]]
Esi-islamilainen runous
Ghazal on lyyristä, lyhyttä arabirunoutta, jonka aiheena on tyypillisesti rakkaus. Kerrotaan, että lajityyppinä se kehittyi Arabian niemimaalla 600-luvun lopulla nasib -runoudesta. Niin sanottu "esi-islamilainen arabialainen runous" käsittää kymmeniä tuhansia säkeitä, jotka julkaistiin antologioina. Niistä tunnetuin on Hammadin (k. 772) kokoamaksi kerrottu Mu'allaqat, joka sisältää seitsemän runoa. Antologian runoilijoista on kuitenkin eri mielipiteitä.
1900-luvun alussa tämän "esi-islamilaisen runouden" alkuperä herätti runsaasti keskustelua. Vuonna 1925 D.S. Margoliouth katsoi, ettei koko laajan runoaineiston aitoudesta ollut riittävästi näyttöä. Hän muun muassa kysyi, miten runot olisivat pystyneet säilymään oletetut 200 vuotta vain suullisena perintönä, ja oliko niin sanottuja rawi -oppipoikia lainkaan olemassa, joiden väitettiin opetelleen runot ulkoa. John Wansbroughn mukaan tietoja näiden runojen kokoamisesta on vasta 800- ja 900-luvuilta. Tekstejä myös käsiteltiin niin, että niiden muodolliset ja sisällölliset (monoteismi) piirteet sopisivat yhteen Koraanin kanssa. Jaakko Hämeen-Anttila toteaa, että esi-islamilaiselta ajalta ei ole säilynyt kirjoitettua kirjallisuutta. Eräät tutkijat pitävät runojen varhaista ajoitusta aitona.
Koraani
Islamin kulttuurialueen tärkein kirja on Koraani, jonka tarkka syntyhistoria on pysynyt arvoituksena. 800-luvulta alkaen alkoi syntyä islamilaistan uskonnollista kirjallisuutta, mutta kaunokirjallisuuden osuus oli vähäistä.
Kun arabivaltakunta syntyi 600-luvun alussa, paimentolaisvalloitusten vanavedessä historiallisiin lähteisiin syntyi pitkä tauko, kun uutta kirjallisuutta ei enää ilmestynyt. Iranilainen oppinut A. Zarinkoob on puhunut kahdensadan vuoden hiljaisuudesta, johon iranilainen kirjallisuus ajautui. Muslimit ovat selittäneet asiaa Koraanin kauneudella, joka oli niin mykistävää, että kirjailijat hylkäsivät työvälineensä ja herkesivät pitkäksi aikaa kirjoittamasta.
Persian kirjallisuuden tunnetuimpia runoilijoita on Omar Khaijam (1048-1131), jonka islamilaisittain vapaamielisiä runoja on myös suomennettu.
Tuhat ja yksi yötä
Tuhat ja yksi yötä on tunnettu fiktiivinen teos, joka on kokoelma kansanperinteitä. Alkuperäinen konsepti on peräisin islamia edeltäneestä persialaisesta prototyypistä, joka oli luultavasti saanut vaikutteita intialaisista elementeistä. Tekstejä ovat täydentäneet arabialaiset ja egyptiläiset vaikutteet suunnilleen 1300-luvulle saakka. Tunnettuja henkilöhahmoja ovat Aladdin, Sindbad ja Ali Baba. Kirjan persiasta arabiaksi käännetty versio 900-luvulta on nimeltään Hezär afsäneh, Tuhat kertomusta.
Nykyaika
Romaanikirjallisuus alkoi arabiankielisissä maissa vasta 1900-luvulla. Noin 1,8 miljardin ihmisen muslimimaailman kirjailijoista on kirjallisuuden Nobelin saanut kaksi henkilöä. Toinen palkituista, turkkilainen Orhan Pamuk, ei kuitenkaan pitänyt itseään uskovaisena, ja toinen, egyptiläinen Naguib Mahfouz, yritettiin murhata profeetan pilkkaamisesta.
Islamin taiteen vaikutus
Islamin taide on vaikuttanut voimakkaasti varsinkin Espanjan rakennustaiteen koristeaiheisiin. Maurilaisen koristetyylin huippusaavutuksia ovat Córdoban ja Sevillan moskeijat sekä Granadan Alhambra. Arkkitehtuurissa ne ovat saaneet mallinsa Espanjan roomalaisajan rakennuksista.
Aiheesta muualla
İslam
Klortsoksatsoni
Klortsoksatsoni on lihasrelaksantti jota käytetään lihasjännityksen ja siitä johtuvan kivun hoitoon. Sitä voidaan käyttää myös akuuttiin lihasperäiseen päänsärkyyn.
Tuotenimet ovat Muscol ja Parafon Forte, joissa on lisäksi parasetamolia, joka on kipulääke.
Mahdollisia sivuvaikutuksia ovat sekavuus, pyörtymisen tunne, väsymys, oksentelu ja maksan vajaatoiminta.
Parasetamolin käyttö klortsoksatsonin kanssa voi olla maksatoksista, joten sen käyttöä ei suositella.
Valgamaa
Valgamaa on maakunta Etelä-Virossa Latvian rajalla. Maakunnan pinta-ala on 1 917 neliökilometriä, ja asukkaita siellä on 29 571 (1.1.2018). Maakunnan keskuspaikka on Latvian rajalla sijaitseva Valgan kaupunki.
Kaupungit ja kunnat
Vuoden 2017 kuntauudistuksessa Valgamaan yhdeksästä kunnasta, kahden kunnan osista (Palupera, Puka) ja kahdesta kaupungista (Tõrva, Valga) muodostettiin kolme kuntaa: Otepään, Tõrvan ja Valgan kunnat. Osa Pukasta ja Paluverasta siirrettiin Elvan kuntaan Tartumaalle.
Väestö
Vuonna 2011 silloisella Valgamaalla oli 30 123 asukasta, joista 25 041 (83,1 %) oli virolaisia, 3 662 (12,2 %) venäläisiä ja 1 377 (4,6 %) muita kansallisuuksia.
Näätämö
Näätämö (,, , ja aik.  ) on kylä Inarissa, Lapissa sekä Suomen ja Norjan rajanylityspaikka. Näätämöstä kaakkoon sijaitsevan Kalattomanjärven läheltä, rajamerkkien 352A ja 352B puolivälistä on linnuntietä lyhin matka Suomesta Pohjoiselle jäämerelle, Näätämönvuonon perukkaan, Uutuanvuonoon vajaa 12,5 kilometriä.
GIMP
GIMP (akronyymi sanoista GNU Image Manipulation Program) on avoimeen lähdekoodiin perustuva monipuolinen kuvankäsittelyohjelma, joka on tarkoitettu rasterikuvien muokkaamiseen. Ohjelma toimii useissa käyttöjärjestelmissä, kuten Unixeissa, Linuxissa, Windowsissa ja macOS:ssä.
Näätämö
Etelä-Varangissa, 12 kilometrin päässä Inarin Näätämöstä, Norjan Ruijassa Näätämöjoen laskukohdassa mereen, sijaitsee Neiden.
GIMP
Historia
Kalifornian yliopiston opiskelijat Spencer Kimball ja Peter Mattis aloittivat projektin 1995 Berkeleyssä. Kuukausien työn tuloksena he julkaisivat ensimmäisen jo täysin toimivan version 0.54 tammikuussa 1996. Ohjelman nimi GIMP tuli alun perin sanoista General Image Manipulation Program, yleiskuvankäsittelyohjelma, mutta myöhemmin sen nimeksi muutettiin GNU Image Manipulation Program. Valmistuttuaan 1997 Kimball ja Mattis lähtivät projektista, ja projektin johtoon nousi vähäksi aikaa Federico Mena Quintero. Uutta vapaaehtoista kehittäjäyhteisöä auttoi syntymään 1997 perustettu IRC-kanava #gimp. GIMPiä varten kehitetty käyttöliittymäkirjasto GTK levisi odottamatta laajemmallekin, kun GNOME-projekti otti sen käyttöönsä. GNOME-työpöytää voidaan näin pitää epäsuorasti GIMPin sivutuotteena.
Näätämö
Näätämön seutu on historiallista Koltanmaata. Näätämössä (Neiden) Norjan puolella sijaitsee myös kulttuurihistoriallinen kolttasaamelaismuseo Äʹvv.
GIMP
Yleiskatsaus
Ohjelmaa voi käyttää digitaaligrafiikan ja valokuvien käsittelyyn. Tavallisimmat käyttötavat ovat grafiikan ja logojen luominen, kuvakoon muuttaminen, värien vaihtaminen, kuvien yhdistäminen tasojen avulla, kuvanparannus sekä kuvaformaattien väliset muunnokset. GIMPin avulla voidaan luoda myös yksinkertaisia animoituja kuvia.
GIMP on todennäköisesti ensimmäinen loppukäyttäjille suunnattu suurikokoinen sovellus, joka luotiin vapaan lähdekoodin periaatteella. Aikaisemmat avoimella lähdekoodilla julkaistut ohjelmat olivat ohjelmoijille tarkoitettuja (kuten GCC ja Linux-ydin). GIMP osoitti, että avoimella lähdekoodilla voi luoda ohjelmia, joita tavalliset ihmiset voivat käyttää luovasti. Tämä tasoitti myöhemmin tietä KDE:n, GNOMEn, Mozillan ja OpenOfficen kaltaisille sovelluksille.
Skriptikielet
GIMPin toimintoja voi automatisoida makro-ohjelmien avulla. GIMP ymmärtää Scheme-ohjelmointikieltä, ja vaihtoehtoisesti voidaan käyttää Perliä, Pythonia, TCL:ää tai Rubyä.
Kehitys
GIMP suunniteltiin markkinajohtaja Adobe Photoshopin vapaaksi korvaajaksi.
GIMPin käyttöliittymäkirjastona toimii GTK+. Se kehitettiin suljetun Motif-kirjaston korvaajaksi, josta GIMP oli alun perin riippuvainen. GIMP ja GTK+ suunniteltiin Unixilla ajettavaa X Window Systemiä varten, mutta molemmista on sittemmin käännetty Windows-, OS/2- ja SkyOS-versiot.
Versiohistoria
Versio 2.10.32 ohjelmasta ilmestyi kesäkuussa 2022.
Brasilian Grand Prix 1989
Brasilian Grand Prix 1989 oli Formula 1 -sarjan osakilpailu, joka ajettiin 26. maaliskuuta 1989 viimeistä kertaa Jacarepaguán radalla. Kilpailu oli kauden 1989 avauskilpailu ja sen voitti kuudennesta ruudusta lähtenyt Nigel Mansell.
Lampaan maksamato
Lampaan maksamato tai lampaanmaksamato (Fasciola hepatica) on eri nisäkkäiden (myös ihmisen) maksaan infektoituva loinen. Sitä esiintyy kaikkialla maailmassa, ja se aiheuttaa suuria taloudellisia tappioita lampaissa ja karjassa. Matoa esiintyy myös melko yleisesti ihmisissä lampaankasvatusalueilla, mutta Suomessa mato on ihmisessä erittäin harvinainen.
Brasilian Grand Prix 1989
Kilpailu
Ayrton Senna lähti kilpailuun tuttuun tyyliin paalupaikalta. Hän sai kuitenkin huonon startin jolloin sekä Riccardo Patrese että Gerhard Berger vilahtivat Sennan ohitse. Senna tunki kuitenkin ensimmäiseen väkisin molempien rinnalle, jolloin sekä Senna että Berger pyörähtivät radalta. Senna pääsi jatkamaan kisaa, mutta Berger joutui keskeyttämään. Patrese johti kilpailua, perässään Thierry Boutsen, Mansell, Alain Prost,Ivan Capelli, Derek Warwick, Alessandro Nannini ja Johnny Herbert.
Saksan Grand Prix 1973
Saksan Grand Prix 1973 oli Formula 1 -sarjan osakilpailu, joka ajettiin 5. elokuuta 1973 Nürburgringin radalla. Kilpailun voitti Jackie Stewart, jolle voitto oli kauden viides.
Brasilian Grand Prix 1989
Kilpailu
Mansell ohitti pian Boutsenin, jonka ohitse menivät lopulta kaikki muutkin kun Williamsin moottori hajosi. Kierroksella 15. Mansell ohitti Patresen ja siirtyi kilpailun johtoon. Renkaanvaihtojen jälkeen tilanne oli kolmen kärjen osalta sama, kunnes Patrese keskeytti. Mansell voitti kilpailun ennen Prostia ja kolmanneksi noussutta Mauricio Gugelminia.
Lampaan maksamato
Lampaan maksamato voi joutua ihmiseen lähinnä valmistamattomien kasvien, esimerkiksi vesikrassin, syömisen takia.
Isossa-Britanniassa loinen aiheuttaa säännöllisesti etenkin maalis–joulukuussa märehtijöiden sairastumista. Karja ja lampaat voivat saada tartunnan syödessään loisen sen tarttuvassa muodossa kasvien mukana.
Elämänkierto
Lampaan maksamadolla on epäsuora elämänkierto, eli se tarvitsee väli-isännän suvuttomaan lisääntymiseensä. Suvullinen lisääntyminen tapahtuu isäntäeläimen sappitiehyissä maksassa. Aikuinen lampaan maksamato munii munansa sappitiehyisiin, josta munat kulkeutuvat suolistoon ja edelleen ulosteiden mukana ympäristöön. Munan on päästävä veteen, jotta siitä voi kuoriutua 2–4 viikossa värekarvatoukka (miracidium). Värekarvatoukalla on vuorokausi aikaa löytää väli-isäntänä toimiva kotilo ja tunkeutua sen sisälle. Kotilossa värekarvatoukka tiputtaa karvansa ja hakeutuu joko kotilon sukupuolirauhasiin tai ruoansulatusrauhaseen ja muodostaa sinne sporokystan.
Sporokystassa värekarvatoukan germinaalisolut alkavat kasvaa ja jakaantua siten, että jokaisesta germinaalisolusta muodostuu uusi lampaan maksamadon vaihe, redia. Redioiden kasvaessa riittävän suureksi sporokysta hajoaa, ja redioista muodostuu cercarioita, jotka vaeltavat ulos kotilon elimistöstä ympäristöön. Ne hakeutuvat vesikasvien läheisyyteen ja kapseloituvat niihin kiinni. Tätä kapselimuotoa kutsutaan metacercariaksi, ja isäntäeläin saa maksamatotartunnan syömällä laidunruohoa, johon on kapseloituneena metacercarioita. Metacercariat hajoavat isäntäeläimen ruoansulatuskanavassa, ja niistä vapautuu nuoria maksamatoja, jotka tunkeutuvat suoliston seinämän läpi vatsaonteloon ja sieltä edelleen maksan kapselin läpi maksakudokseen hakeutuen sappitiehyisiin. Sappitiehyissä niistä tulee aikuisia lampaan maksamatoja, ja elämänkierto voi alkaa uudelleen.
Kihlakunnanneuvos
Kihlakunnanneuvos on Suomessa tasavallan presidentin myöntämä arvonimi, joka kuuluu 8. ryhmään. Arvonimestä maksettavan veron määrä on joko.
Arvonimi myönnettiin ensimmäisen kerran vuonna 1946 neljälle kruununvoudille. Vuosien 1918–2013 aikana kihlakunnanneuvoksen arvonimi on myönnetty 37 henkilölle.
Sinfonia nro 3 (Kokkonen)
Joonas Kokkosen '''3. sinfonia''' on vuonna 1967 valmistunut orkesteriteos. Teosta pidetään yhtenä huomattavimmista suomalaissinfonioista ja se sai Pohjoismaiden Neuvoston musiikkipalkinnon valmistumistaan seuraavana vuonna.
Kokkosen kolmas sinfonia on säveltäjänsä useiden teosten tavoin kestoltaan suppea ja materiaaliltaan keskitetty. Sen kesto on kapellimestarin tempovalinnoista riippuen vain noin 15-20 minuuttia. Kolmas sinfonia on kuitenkin orkestraatioltaan värikkäämpi verrattuna Kokkosen siihenastisiin sinfonioihin. Tyyliltään sinfonia on vapaatonaalinen. Teoksessa on neljä osaa. Avausosa Andante sostenuto alkaa harpun hiljaisella näppäilyllä ja jousien salaperäisillä tremoloilla, joista vähitellen kehittyy värikkäästi soitinnettuja sointikenttiä. Avausosassa esitellään suurin osa koko sinfoniassa käytettävisstä temaattisista iduista, jotka toistuvat aidon sinfoniseen tyyliin eri tavoin varioituina ja valaistuina muissa osissa. Vain muutaman minuutin mittainen nopea toinen osa Allegro alkaa soitinryhmältä toiselle kulkevilla nopeilla repliikeillä, mutta kasvaa loppua kohden täyden orksterin tehokkaaseen marssimaiseen huipennukseen. Kolmas osa Allegretto moderato on kepeässä tempossa kulkeva ulkoisesti vaatimaton intermezzo. Sinfonia huipentuu hitaan osan ja finaalin aineksia yhdistelevään neljänteen osaan Adagio, joka lyhyestä kestostaan huolimatta onnistuu säilyttämään monumentaalisen ja salaperäisen tunnelmansa loppuun asti.
Canterbury
Canterbury on noin asukkaan katedraalikaupunki (city) ja  asukkaan hallintopiiri Kentin kreivikunnassa Kaakkois-Englannissa. Vuonna 2018 hallintopiirin alueella oli yhteensä 26 kuntaa (civil parish), mutta Canterburyn kaupungilla ei ollut omaa kunnanvaltuustoa (unparished area), vaan sen hallinnosta vastasi Canterburyn hallintopiirin valtuusto (Canterbury City Council).
Canterbury on tunnettu lähinnä katedraalistaan ja arkkipiispastaan, joka on anglikaanisen kirkon hengellinen johtaja. Kaupunkiin liittyy myös Geoffrey Chaucerin klassikkokirja Canterburyn tarinoita. Turistit tulevat usein kaupunkiin katsomaan katedraalia tai arkeologisia kaivauksia (The Big Dig).
Historia
Nykyisen Canterburyn alueella on ollut asutusta ainakin pronssikaudelta lähtien. Roomalaisaikaan kaupungin nimi oli Durovernum Cantiacorum. Nimi on latinaa ja viittasi rautakautiseen oppidumiin eli linnoitettuun asutuskeskukseen, joka sijaitsi lähellä Canterburya. Nimeltä Durovernum Cantiacorum mainittiin ensimmäisen kerran eräänlaisessa roomalaisessa tiekartassa myöhäisellä 100-luvulla, jolloin kylä toimi roomalaisen Kentin pääkaupunkina.
Myöhäisrautakaudella, hieman sen jälkeen kun roomalaiset olivat hyökänneet Britanniaan vuonna 55 eaa., kelttiheimo belgit asettuivat alueelle. Myös oppidumin asukkaat siirtyivät lähemmäs Canterburya Gaius Julius Caesarin ja roomalaisten hyökkäyksen tieltä, ja oppidum lähestulkoon hylättiin. Vuonna 43 Rooman valtakunta aloitti Britannian valloituksen.
Arkeologiset löydökset ovat osoittaneet, että roomalaiset asettuivat asumaan Canterburyyn hyvin pian valloituksen jälkeen. Alueelle rakennettiin muun muassa castra, roomalainen sotilasleiri sekä muita rakennuksia, kuten basilika, teatteri ja kylpylä.
Kaupungin augustinolaisluostari perustettiin vuonna 598 nykyisen katedraalin paikalle.
left|pienoiskuva|Canterburyn katedraali
Phaeton
Phaeton tai Phaethon voi tarkoittaa seuraavia:
Markku Peltoniemi
Markku Peltoniemi tarkoittaa muun muassa seuraavia henkilöitä:
Minulla on koti
Minulla on koti on suomalaisen laulaja Kim Lönnholmin toinen sooloalbumi. Se julkaistiin vuonna 1990.
Suomurosella
Koko ja ulkonäkö
Linnun pituus on noin 28 cm ja paino 85–100 g. Sen höyhenpuku on selästä keltaisen ja mustan kirjava, päälaki on musta, poski valkoinen, rinta keltainen, alapuoli ja yläperä keltaiset, siivet ja pyrstö tummanvioleti, sekä alaperä punainen. Nokka on vaaleanharmaa, iiris tummanruskea ja koivet harmaat. Sukupuolet ovat suunnilleen samanväriset. Nuori lintu on haileamman värinen ja sillä voi olla punaista rinnassa.
Esiintyminen
Suomurosella elää Australian pohjoisosassa, lännessä Kimberleystä Queenslandin rajoille idässä. Heinrich Kuhl kuvaili lajin holotyypin Arnhem Baysta Australian Pohjoisterritoriosta. Siitä tunnetaan kaksi alalajia, venustus ja hilli. Populaation koko on noin 50 000 yksilöä.
Elinympäristö
Suomurosellat elävät puustoisilla savanneillaa jokivarsilla, rannikon metsissä ja joskus mangrovessa.
Lisääntyminen
Pesä on puun kolossa tai onkalossa, usein virran rannalla. Naaras munii kahdesta neljään munaa, joita se hautoo kolmisen viikkoa. Poikaset jättävät pesän viisiviikkoisina ja pysyttelevät vanhempiensa seurassa vielä useita viikkoja. Aikuisen puvun nuori lintu saa vuoden ikäisenä.
Ravinto
Lajin ruokavalio koostuu siemenistä, marjoista, hedelmistä ja kukista.
Kirjalito
Egmont Kustannus / Kirjalito Oy Ab on Egmont-konsernin omistama julkaisutalo. Se julkaisee muun muassa lasten ja nuorten katselu- ja satukirjoja, äänisatuja, väritys- ja puuhakirjoja, tietokirjallisuutta, pelejä, kiiltokuvia ja muita puuhatuotteita. Suurin osa julkaisuista on käännöskirjallisuutta. Yhtiön kotipaikka on Helsinki.
Suomen Egmontiin kuuluu Kirjaliton lisäksi Tampereella lähinnä lehtiä ja sarjakuvia julkaiseva Egmont Kustannus.
Grethe & Jørgen Ingmann
thumb|Grethe & Jørgen Ingmann (1963)Grethe Ingmann & Jørgen Ingmann olivat tanskalainen muusikkopariskunta, jonka duetto Dansevise voitti Eurovision laulukilpailun vuonna 1963. Voitto oli Tanskan ensimmäinen ja toista saatiin odottaa aina vuoteen 2000 asti.
He tapasivat vuonna 1955, menivät naimisiin 1956 ja erosivat vuonna 1975. Sen jälkeen kumpikin aloitti soolouran. Jørgen keskittyi myöhemmin kitaramusiikkiin, kunnes lopetti esiintymiset vuonna 1984.
Jørgen Ingmann syntyi 26. huhtikuuta 1925 Kööpenhaminassa Tanskassa ja kuoli 21. maaliskuuta 2015. Grethe Ingmann (o.s. Clemmensen) taas syntyi 17. kesäkuuta 1938 Tanskassa ja kuoli syöpään 18. elokuuta 1990 Tanskassa vain 52-vuotiaana.
Pelottaa
Pelottaa on suomalaisen Iskias-yhtyeen debyyttisingle, jonka Pisa Records julkaisi 13. elokuuta 2007. Singlen ensimmäinen kappale ”Huomisen kyynel” – käännös Paul Oxley’s Unitin kappaleesta ”Spanish Bars” – oli Suomen virallisella latauslistalla seitsemän viikkoa. Singlen nimikappale ”Pelottaa” on yhtyeen omaa käsialaa.
All I’ve Got to Do
All I’ve Got to Do on brittiläisen rockyhtyeen The Beatlesin kappale yhtyeen vuoden 1963 albumilta With the Beatles. John Lennon sai inspiraation kappaleeseen Smokey Robinsonilta, ja kappale muistuttaa The Miraclesin kappaletta ”You Can Depend On Me”.
Kokoonpano
Lähde:
Bradley Malone
Bradley Malone (s. 20. toukokuuta 1989) on kanadalainen jääkiekkohyökkääjä, joka pelaa NHL-seura Edmonton Oilersin organisaatiossa. Malone on Colorado Avalanchen varaus vuoden 2007 NHL:n varaustilaisuudesta. Pelipaikaltaan hän on vasen laitahyökkääjä.
Ura
Malone syntyi newbrunswickilaisessa Chathamissa, jossa hän pelasi juniorijoukkueessa. Hän lähti 15-vuotiaana kotoaan Cushing -akatemiaan. 17-vuotiaana Malone liittyi USHL-joukkue Sioux Falls Stampedeen tehden 33 pistettä 57 pelissä, jonka jälkeen Colorado Avalanche varasi hänet 105. pelaajana NHL:n vuoden 2007 varaustilaisuudessa. Sen jälkeen Malone pelasi neljä kautta Pohjois-Dakotan yliopistossa, jossa teki sinä aikana yhteensä 85 pistettä. Yliopistouransa jälkeen Malone teki Coloradon kanssa kahden vuoden tulokassopimuksen 12. huhtikuuta 2011. Malonen ammattilaisura alkoi heti, kun hän liittyi Coloradon farmijoukkue Lake Erie Monstersin mukaan pelaamaan AHL:n pudotuspelejä. Malone teki pelaamissaan kolmessa ottelussa yhden pisteen.
Ensimmäisen Coloradon harjoitusleirinsä jälkeen Malone palasi farmijoukkue Monstersiin, jossa aloitti kauden 2011–2012. Hän teki 13 pistettä 24 pelissä. Avalanchen hyökkääjä Kevin Porterin loukkaannuttua Malone kutsuttiin ylös NHL:ään. Hän teki seuraavana päivänä 9. joulukuuta 2011 NHL-debyyttinsä, kun Avalanche hävisi Edmonton Oilersille lukemin 4–1. Peliaikaa Malone sai 10.12 minuuttia. Ensimmäinen piste syntyi viidennessä pelissä syötön muodossa Philadelphia Flyersia vastaan 19. joulukuuta. Seuraavassa ottelussa hän pelasi jouluaattona ensimmäisen kerran ammattilaistasolla Tampa Bay Lightningia edustanutta serkkuaan Ryan Malonea vastaan. Malone syötti yhdeksässä pelaamassaan ottelussa kaksi osumaa ennen paluutaan Lake Erieen, jossa hän teki tulokaskaudellaan 36 pistettä 67 pelissä. Heinäkuussa 2013 Malone solmi vuoden mittaisen jatkosopimuksen Avalanchen kanssa.
Coloradon sopimuksensa loputtua Malone teki kahden vuoden mittaisen sopimuksen Carolina Hurricanesin kanssa 1. heinäkuuta 2014. Hurricanesissa Malone onnistui vakiinnuttamaan paikkansa NHL-kokoonpanossa. Ensimmäisellä kaudellaan hän pelasi 65 ja toisella 57 runkosarjaottelua.
Heinäkuussa 2016 Washington Capitals teki Malonen kanssa yhden vuoden mittaisen kaksisuuntaisen sopimuksen. Helmikuussa 2017 Malone kaupattiin yhdessä Zach Sanfordin, ensimmäisen kierroksen varausvuoron sekä ehdollisen toisen kierroksen varausvuoron kanssa St. Louis Bluesiin vaihdossa Kevin Shattenkirkiin ja Pheonix Copleyhyn. Ennen kauppaa Malone ehti pelata Capitalsin AHL-farmiseura Hershey Bearsissa 52 ottelua tehoilla 7+13=20. Blues lähetti Malonen heti AHL:ään Chicago Wolvesiin. Wolvesissa hän ehti pelata 19 runkosarjaottelua tehoin 4+4=8.
Malone siirtyi Edmonton Oilersiin heinäkuussa 2017 kahden vuoden sopimuksella. Sopimuksen ensimmäisenä kautena 2017-2018 Malone pelasi suurimman osan kaudesta AHL-farmiseura Bakersfield Condorsissa. NHL-kokoonpanoon hän pääsi seitsemässä ottelussa. Kaudella 2018-2019 hän pelasi Oilersissa 16 ottelua jääden ilman tehopisteitä. Condors eteni kauden päätteeksi pudotuspeleihin, joissa Malone oli joukkueen tehokkain pelaaja tehtyään kymmenessä ottelussa viisi maalia sekä yhteensä 13 tehopistettä. Oilers ja Malone solmivat yksivuotisen jatkosopimuksen heinäkuussa 2019. Kauden 2019-2020 Malone pelasi kokonaan Condorsissa, jossa hän teki 49 runkosarjaottelussa tehot 13+18=31.
Pelattuaan Oilersista lainalla Condorsissa kolmen kauden ajan, Malone teki huhtikuussa 2020 kaksivuotisen sopimuksen suoraan Condorsiin. Malone valittiin joukkueen kapteeniksi kaudeksi 2020-2021. Helmikuussa 2022 Malone teki Oilersin kanssa loppukauden kattavan sopimuksen. Oilers asetti Malonen Waivers-listalle, jonka kautta hänet voitiin lainata Condorsiin.